messages: Loe läbi uudis ja anna sellele lühike kokkuvõte ühe või kahe lausega. Vastus peab olema ainult eesti keeles!
  
  Tekst:
  
  Tartu Ülikooli Euroopa Liidu õiguse dotsent Carri Ginter kinnitas, et praegune lahendus on Euroopa Liidu aluslepingutega kooskõlas. Põhimõtteliselt me jõudsime oma analüüsiga sinnamaani, et et Euroopa Liidu õigus sellise lahenduse korral takistusi ette ei näe seal välja pakutud viisid, kuidas Euroopa Liit võtab laenu otse eelarve välisel projektidele, mida siis liikmesriikides edasi rakendatakse, et selline lahendus põhimõtteliselt on Euroopa Liidu pädevuses. Ginteri sõnul on sellegipoolest ka kitsaskohti. Üks murekoht on näiteks see, et säte, millele taaskäivitamise plaan rajatakse, on väga üldsõnaline. Samuti loob niivõrd suure laenu võtmine pretsedendi. Mis on siis selles asjas uut, on siis see, et varasematel aegadel nagu ainult kulutamiseks raha laenatud ei ole, et selles mõttes, et on raha laenatud ja siis sellel on omakorda tekkinud nagu mingi vara vastu. Aga see, et, et katta kulutusi otse laenu arvelt, et see on siis see uudne küsimus ja noh, siis ongi see, et kui kaua siis eelarveväliselt võib siis nii palju laene võtta, et millises hetkes, see hakkab juba mõjutama siis Euroopa Liidu enda parlamendi võimekust üldse eelarve üle midagi otsustada. Kui on juba väga suured laenud tulevikus ette võetud. Ginter lisas, et eelarve tehniliselt võtab Euroopa liit justkui laenu, aga see laen ei kajastu Euroopa Liidu eelarves, sest see suunatakse otse välisprojektidele. Mis aga puudutab tulevikku, siis on Ginteri sõnul tõenäoline ka analüüs tuvastamaks võimalikke vastuolusid põhiseadusega. Praegu on tema sõnul väga oluline, et selline käitumine jääks Euroopa liidus ajutiseks, mitte ei saaks reegliks. No praegusel hetkel järgmised sammud ongi küsimus selles, et Euroopa Liit peab nüüd formuleerima nende otsuste lõplikud sõnastused ja siis tuleb nad läbi jooksutada rahvusparlamentidest ja ka ühehäälset liikmesriikide poolt vastu võtta. Euroopa parlament peab kinnitama siis ka sellise eelarve, mis lubab neid ellu viia. Noh, ülioluline meie jaoks on see, et need projektid peaksid siiski olema nagu ajutised oma loomu poolest, selles mõttes, et nad ei saagi, Euroopa Liit ei hakkagi tulevikus lihtsalt oma nii-öelda sissetulekuid niimoodi dünaamiliselt kasvatama ja oma pädevusi laiendama.
messages: user
messages: Euroopa Liidu kavandatav 750 miljardi euro suurune majanduse taaskäivitamise kava on suure tõenäosusega kooskõlas liidu aluslepingutega. Nii leitakse analüüsis, mille viis Riigikantselei tellimusel läbi Tartu Ülikooli õigusteaduskonna Euroopa õiguse õppejõud Carri Ginter.
messages: assistant